Cort Adelers gate (Oslo)

Cort Adelers gate (17-41, 2-30) er en gate i Oslos bydel Frogner, oppkalt etter den norsk-danske admiral Cort Adeler. Gaten går fra Henrik Ibsens gate til Munkedamsveien, der Dokkveien fortsetter ned til Aker Brygge.

 Bygninger i Cort Adelers gate 
NrBildeBeskrivelse 2  Cort Adelers gate 2|100px  Leiegård (ark. Ludwig Zapffe) oppført 1897 for murmester Christian Hansen. Fire etasjer i gul tegl med blanding av pussede og upussede flater samt loftsetasje. Restaurant i gateetasjen. Listeført. Tidligere stod en gård av samme arkitekt i nr. 6 (på hjørnet der Parkveien 61 er). 12  Cort Adelers gate 12|100px  Funksjonalistisk bolig- og forretningsgård (ark. Egil Haanshus) oppført 1935, opprinnelig med 228 leiligheter. Har også adresse Parkveien 64. Syv etasjer samt underetasje. Listeført. 14  Cort Adelers gate 14|100px  Her var tidligere en leiegård fra slutten av 1800-tallet som i 1942 ble truffet av en bombe fra et britisk fly og totalskadet. Nåværende forretningsgård i åtte etasjer (ark. Victor Schaulund) ble oppført i 1953. Kommunalt listeført. 16  Cort Adelers gate 16|100px  Her stod tidligere en bygård der  Jacob Breda Bull bodde i 1880-årene. Nåværende bolig- og forretningsgård (ark. Piene & Zahl) oppført 1953. Listeført. 18  Cort Adelers gate 18|100px  Bolig - og forretningsgård (ark. Anselm Liljeström) byggemeldt 1881 for Johannes Monsen Thorstad. Fire etasjer i pusset tegl. Listeført. 27  Cort Adelers gate 27|100px  Hjørnegård (ark Einar Smith) ved Huitfeldts gate byggemeldt 1888 for Holter & Borgen. Smith tegnet også nr. 29, som stod i bakgården bak Huitfeldts gate 24. Bolig- og forretningsgård i fire etasjer i pusset tegl. Gateetasjen hadde opprinnelig kvaderpuss, men har fått store butikkvinduer ca. 1933. Listeført. 30  Cort Adelers gate 30|100px  Skolebygninger oppført for det som en gang var Christiania tekniske skole. Opprinnelig bygg i nyrenessanse ble tegnet av Victor Nordan og oppført i 1889. Nyere bygg (ark. Henrik L. Kiær) i to deler opp mot hjørnet ved Huitfeldts gate er oppført 1960. Skolen har gjennomgått flere faser, og bygningenes bruk har variert gjennom årene. Den opprinnelige bygningen er fredet. 33  Cort Adelers gate 33|100px  Leiegård (ark. Henrik Thrap-Meyer og Halfdan Berle) oppført 1882, overtatt av Den kvindelige Industriskole i Christiania i 1900, senere Statens lærerhøgskole i forming. Fusjonert inn i Oslomet i 1994. Opprinnelig del har fire etasjer med pusset fasade og ble forhøyet med mansardetasje i 1921. Anlegget ble utvidet med tilbygg i funkis (ark. Sigurd Trøim) i 1938. Vernet etter Plan- og bygningsloven. 35  Cort Adelers gate 35|100px  Bygård (ark. Bernhard Steckmest) oppført 1893–94 for murmester Alb. Arnesen. Fire etasjer i pusset tegl samt underetasje. Listeført.

 Tidligere bygninger 

 Referanser 
Oslo byleksikon: Cort Adelers gate

Oslo gårdkalender, s. 53.
Oslo gårdkalender, s. 54.

Geir Tandberg Steigan: Cort Adelers gate 2 (Arkitekturhistorie.no)
Geir Tandberg Steigan: Cort Adelers gate 18 (Arkitekturhistorie.no)
Geir Tandberg Steigan: Cort Adelers gate 27 (Arkitekturhistorie.no)
Geir Tandberg Steigan: Christiania tekniske skole, Cort Adelers gate 30 (Arkitekturhistorie.no)
Geir Tandberg Steigan: Cort Adelers gate 35 (Arkitekturhistorie.no)

Oslo oppmålingsvesen: Kart over Oslo 1940 (Oslo byarkiv)

Jf. Kulturminnesøk og Arc.

 Litteratur 
 Oslo byleksikon: Cort Adelers gate


Kategori:Veier i Oslo
Kategori:Ruseløkka
Kategori:Veier i Oslo oppkalt etter menn
Kategori:Ullern videregående skole